Mike Parkes

**Michael Johnson „Mike“ Parkes** (* 24. September 1931 in Richmond, Surrey, England; † 28. August 1977 in Riva presso Chieri, Italien) weer en britisch Automobilrennfohrer un Ingenieur. He hett in den 1960er un to Anfang van de 1970er Johren Formel-1- un Sportwagenrennen bestreeden.

## Loopbahn

Mike Parkes sien Vader weer ehmalger Vörsitter vun den Automobilhersteller Alvis Cars. Parkes wurr in en Welt vun de Autos un den Motosport boren. He hett en Utbillen as Ingenieur bi de Rootes Group in Coventry maakt. Dor weer he bit 1962 beschäftigt, bit sien professionelle Rennfohrerkarriere anfung. 1955 hemm Mike Parkes un Tim Fry den Hillman Imp entwickelt, wat blots en Studie ween sull. 1957 kreeg Parkes en Inladung vun Lotus, in Le Mans Testfohrer to ween. Anfang vun de 1960er-Johren gung he ganz to’n Motorsport över, bit de Scuderia Ferrari hüm 1966 as Ingenieur un Testfohrer instellen dee, John Surtees to ersetten.

Af 1962 is Parkes up Ferrari 250 GTO un Prototypen van Ferrari in de Sportwagen-Weltmeesterschap antreeden: Bit 1967 belegg he in disse Langstreckenrennen mit sien jewieligen Partnern fievmal den eersten, elfmal den tweeten un dreemal den darten Platz. 

In de Johren 1966 un 1967 hett he 6 Formel-1-Rennen för de Ferrari fohren. Glieks bi sien eerst Formel-1-Start bi den Grooten Pries van Frankriek in Reims wurr he Tweet achter Jack Brabham aber vör Denis Hulme, Jochen Rindt, Dan Gurney un annern. En wiederen tweeten Platz reck he nah den Start van de Pole-Position bi den Grooten Pries van Italien in dat glieker Johr achter Ludovico Scarfiotti, aber weer vör Rindt un Hulme.

1967 is he up Platz fief bi den Grooten Pries van de Nedderlannen fohren. Bi den Grooten Pries van Belgien is he in de eerst Runn an de *Blanchimont* swoor verunglückt, as he up en Öölspoor de Kontroll verlor un sück bi den folgenden Unfall swoor Beenbesehren totrecken dee. He hett sien Loopbahn denn afslooten. Trotz blots söss fohren Grand-Prix-Rennen, van de he ok blots dree afsluuten kunn, reck he insgesamt 14 Weltmeesterschapspunkte.

Mike Parkes is dree Johr nah sien Gesundwurrn kien Rennen fohren. Wiels disse Tiet hett he sück mit den Swiezer Rennstallbesitter Georges Filipinetti anfrüend un is to de sien Scuderia wesselt. Dor hett he sück mit de Technik un deren Management befaat. 1970 hett he nochmal bi de Scuderia Filipinetti mit dat Rennfohren versöcht, Spood harr he aber nicht. 

To disse Tiet hett he de 128er Filipinetti-Fiats upbaut. He hett ok en Fiat Filipinetti 128 Stradale entwickelt, de den Fiat-Konzern as exklusiven Rennsportwagen in Straatenversion plaant harr. De Wagen is aber nie produzeert wurrn. Up Drängen van Fiat hett he Anfang 1973 den Filipinetti Fiat X1/9 entwickelt, de up den Genfer Autosalon vörstellt wurr. Nah den unverwachten Dood van Georges Filipinetti un de dorup folgend Sluuten van sien Scuderia wurr Parkes van Lancia angehüert. Dor hett he gröttstendeels de Technik van den Lancia Stratos entwickelt

1977 is Parkes bi en Verkehrsunfall in Riva presso Chieri dicht bi Turin to Dood kommen.

## Literatur
* Christian Moity, Jean-Marc Teissèdre, Alain Bienvenu: *24 heures du Mans, 1923–1992.* Éditions d’Art, Besançon 1992, ISBN 2-909-413-06-3.

## Weblinks

* Mike Parkes bi Racing Sports Cars